CELEX: 62016CN0129
Language: fi
Date: 2016-03-01 00:00:00
Title: Asia C-129/16: Ennakkoratkaisupyyntö, jonka Szolnoki Közigazgatási és Munkaügyi Bíróság (Unkari) on esittänyt 1.3.2016 – Túrkevei Tejtermelő Kft. v. Országos Környezetvédelmi és Természetvédelmi Főfelügyelőség

13.6.2016   
            
            
               FI
            
            
               Euroopan unionin virallinen lehti
            
            
               C 211/25
            
         
      Ennakkoratkaisupyyntö, jonka Szolnoki Közigazgatási és Munkaügyi Bíróság (Unkari) on esittänyt 1.3.2016 – Túrkevei Tejtermelő Kft. v. Országos Környezetvédelmi és Természetvédelmi Főfelügyelőség
      (Asia C-129/16)
      (2016/C 211/32)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Szolnoki Közigazgatási és Munkaügyi Bíróság
      
         Pääasian asianosaiset
      
      
         Valittaja: Túrkevei Tejtermelő Kft.
      
         Vastapuoli: Országos Környezetvédelmi és Természetvédelmi Főfelügyelőség
      
         Ennakkoratkaisukysymykset
      
      
                  1)
               
               
                  Ovatko Euroopan unionin toiminnasta tehdyn sopimuksen 191 artikla ja ympäristövastuusta ympäristövahinkojen ehkäisemisen ja korjaamisen osalta annettu direktiivi 2004/35/EY (1) esteenä kansallisille säännöksille, jotka mahdollistavat – ylittämällä aiheuttamisperiaatteen vaatimukset – sen, että kansalliset ympäristönsuojeluviranomaiset asettavat ympäristövahinkoihin liittyvän korvausvastuun erityisessä muodossa omistusoikeuden haltijalle ilman, että niiden pitäisi etukäteen yksityiskohtaisesti tutkia, vallitseeko tämän henkilön (liikeyrityksen) menettelyn ja pilaavan tapahtuman välillä syy-yhteys?
               
            
                  2)
               
               
                  Jos ensimmäiseen kysymykseen vastataan kieltävästi ja jos ympäristövahinkoa ei tarvitse korjata ilman pilaantumisen osalta, voidaanko ilman puhtauden suojeluun perustuva sakko määrätä direktiivin 2004/35/EY 16 artiklan säännöksiä ja SEUT 193 artiklan määräyksiä tiukempien kansallisten säännösten perusteella, vai onko niin, ettei näitä tiukempien säännösten soveltaminen voi milloinkaan johtaa siihen, että puhtaasti seuraamusluontoinen sakko määrätään omistajalle, joka ei ole vastuussa pilaantumisesta?
               
            
         (1)  EUVL L 143, s. 56.